Māui

Māui adalah seorang pakar tipu helah yang diketahui dalam mitologi budaya-budaya masyarakat serata Polinesia. Kisah-kisah berkaitannya cenderung dikelaskan sebagai cerita rakyat, malah Maui tidaklah disembah seakan dewa dan lebih kepada seorang pahlawan. Asal-usulnya berbeza dari penceritaan sesuatu masyarakat ke masyarakat yang lain, namun petualangan yang diharunginya kekal lebih kurang sama.

Dalam cerita orang Māori

Ikan gergasi yang menjadi pulau utara Aotearoa
Pada suatu malam, Māui membuat tali pancingnya yang sendiri dan membacakan suatu mantera (karakia) untuk memberikan ia kekuatan sambil memasangkan tulang rahang neneknya, Murirangawhenua, pada ia sebagai suatu mata kail. Māui bersembunyi dalam perahu (atau "waka") abang-abangnya. Pada keesokan harinya, abang-abangnya berlayar ke laut seperti biasa. Māui keluar dari persembunyiannya ketika waka mereka telah beredar jauh dari darat. Abang-abangnya enggan berkongsi umpan pancing mereka, maka Māui terus menumbuk hidungnya sendiri sehingga berdarah dan menyaluti tulang rahang itu dengan darah tersebut sebagai umpan. Tulang itu dibaling ke dalam laut, dan ia menarik seekor ikan gergasi yang menjadi sebuah daratan yakni Pulau Utara New Zealand ( - "Ikan Māui"); lembah dan gunung-ganang yang ada di pulau itu dikatakan merupakan kesan saudara-maranya memotong ikan tersebut saling membahagikan antara mereka sendiri. Ada juga beberapa cerita yang menyatakan Pulau Selatan itu sebagai perahu waka adik-beradik tersebut - Te Waka a Māui.

Māui memperlahankan Sang Matahari
Pada suatu ketika dahulu, matahari rentasi langit dengan sangat laju sehingga waktu seharian tidak cukup untuk kegiatan bekerja, makan dan rehat mereka. Māui bercadang kepada abang-abangnya untuk menangkap matahari tersebut dan memperlahankan pergerakan ia. Merkea menjelajah ke timur jauh dunia pada waktu malam sehingga tiba di lubang tempat tinggal sang dewa Tama-nui-te-rā. Mereka membuat jerat di pintu masuk kediaman dewa itu dan berselindung menunggu dewa itu bangun pada esok harinya. Tama-nui-te-rā pun bangunlah pada keesokan harinya tetapi dia terjerat, Māui memukul dewa itu dengan kailnya sehingga Tama-nui-te-rā menyerah diri dan akur akan permintaan adik-beradik tersebut agar dia memperlahankan dirinya merentasi langit.

Dalam cerita orang Hawaii

Penciptaan Kepulauan Hawaii
Māui menarik banyak daratan dari dasar laut di mana ada daripada daratan tersebut membentuk Kepulauan Hawaii.

Penjunjung langit
Langit menekan kuat pada Bumi sehingga tumbuhan tidak dapat tumbuh subur dan tinggi manakala manusia yang menghuni Bumi tidak dapat bergerak bebas; maka Māui menjunjung langit sejauh-sejauhnya.

Dalam cerita orang Tahiti
Māui dahulunya merupakan seorang pengupacara, namun kemudiannya didewakan masyarakat empatan Tahiti. Māui juga dikatakan turut memperkenalkan api kepada orang-orangnya sehingga mereka tidak lagi perlu memakan makanan mereka secara mentah seperti dahulu.

Maui dikatakan bertanggungjawab menyebabkan berlakunya gempa bumi.

Dalam cerita orang Tonga
Maui menarik pulau-pulau Tonga dari dasar laut: Lofanga dan Kepulauan Haapai ditarik dahulu kemudiannya Vavau. Maui pun duduk di Tonga.

Rujukan